Lokalopgøret i 2. division mellem FC Hjørring og AaB endte uafgjort. Hobro fik store klø på hjemmebane.

Michael Christensen forhindrede FC Hjørring i at få alle tre point i lokalopgøret i 2. division. AaB'eren udlignede to minutter før tid til 1-1. FC Hjørring kom foran i første halvleg på et mål af Peter Sejersen. I Hobro var der store smæk til hjemmeholdet, som havde besøg af Brabrand. Bolden triller ikke Hobros vej i dette efterår. Brabrand vandt kampen med hele 6-2 efter 2-1 føring ved pausen. Peter Thomsen reducerede for Hobro i 1. halvlegs sidste minut til 1-2, og to minutter efter pausen udlignede Rene Svendsen, men så scorede gæsterne fire gange på stribe.